ddrg/super_eurlex huggingface dataset:
C 299/7

Obavijest o dopuni obavijesti Vlade Republike Poljske u vezi s Direktivom 94/22/EZ Europskog parlamenta i Vijeća o uvjetima za davanje i korištenje odobrenja za traženje, istraživanje i proizvodnju ugljikovodika na području Pyrzyce (2020/C 83/08)

(2020/C 299/07)

Obavijest o izmjeni roka za podnošenje ponuda za koncesije za traženje i istraživanje ležišta nafte i prirodnog plina te vađenje nafte i prirodnog plina

Vlada Republike Poljske je 13. ožujka 2020. objavila obavijest u vezi s Direktivom 94/22/EZ Europskog parlamenta i Vijeća o uvjetima za davanje i korištenje odobrenja za traženje, istraživanje i proizvodnju ugljikovodika – Javni poziv na podnošenje ponuda za davanje koncesije za traženje i istraživanje ležišta nafte i prirodnog plina te vađenje nafte i prirodnog plina na području Pyrzyce.

U obavijesti se navodi rok za podnošenje ponuda, to jest najkasnije do 12:00 (podne) po srednjoeuropskom vremenu posljednjeg dana razdoblja od 180 dana koje započinje nakon dana objave obavijesti u Službenom listu Europske unije (tj. do 9. rujna 2020.).

U Republici Poljskoj je Uredbom ministra zdravstva od 20. ožujka 2020. o objavi epidemije u Republici Poljskoj (Službeni list zakonâ iz 2020., oznaka 491., kako je izmijenjena) od tog datuma do dodatne obavijesti proglašena epidemija zbog slučajeva zaraze virusom SARS-CoV-2.

Članak 15zzr stavci 1. i 2. Zakona od 2. ožujka 2020. o posebnim aranžmanima za sprječavanje, suzbijanje i kontrolu bolesti COVID-19, drugih zaraznih bolesti i za povezane hitne situacije (Službeni list zakonâ iz 2020., oznaka 374., kako je izmijenjena) stupili su na snagu 31. ožujka 2020. U skladu s tim odredbama, ako postoji prijetnja od epidemije ili ako je proglašena epidemija bolesti COVID-19, upravni rokovi utvrđeni upravnim pravom koji se odnose na postupanja stranaka u skladu s njihovim pravima i obvezama ne započinju teći ili su u tom razdoblju suspendirani.

Potom je 16. svibnja 2020. na snagu stupio članak 68. stavak 2. Zakona od 14. svibnja 2020. o izmjeni i dopuni raznih zakona o sigurnosnoj mreži u vezi sa širenjem virusa SARS-CoV-2 (Službeni list zakonâ iz 2020., oznaka 875., kako je izmijenjena). U skladu s tom odredbom, rokovi koji se odnose na postupanja stranaka u skladu s njihovim pravima i obvezama, koji su bili suspendirani na temelju članka 15zzr stavka 1. Zakona od 2. ožujka 2020. o posebnim aranžmanima za sprječavanje, suzbijanje i kontrolu bolesti COVID-19, drugih zaraznih bolesti i za povezane hitne situacije (Službeni list zakonâ iz 2020., oznaka 374., kako je izmijenjena), nastavljaju teći sedam dana nakon dana stupanja na snagu Zakona o izmjeni i dopuni raznih zakona o sigurnosnoj mreži u vezi sa širenjem virusa SARS-CoV-2 (tj. nakon 24. svibnja 2020.).

S obzirom na navedeno, obavještavam vas da je rok za podnošenje ponuda za koncesije za traženje i istraživanje ležišta nafte i prirodnog plina te vađenje nafte i prirodnog plina na području Pyrzyce produljen do 2. studenoga 2020. u 12:00 (podne) po srednjoeuropskom vremenu.
C 146/3

Obavijest namijenjena određenim osobama i subjektima na koje se odnose mjere ograničavanja iz Odluke Vijeća 2010/413/ZVSP i Uredbe Vijeća (EU) br. 267/2012 o mjerama ograničavanja protiv Irana

(2019/C 146/04)

O sljedećim informacijama obavješćuju se brigadni general Mohammad NADERI (br. 14), Davoud BABAEI (br. 23), Kamran DANESHJOO (br. 27), Etemad Amin Invest Co Mobin (br. 10), Fajr Aviation Composite Industries (br. 12), Iran Communications Industries (ICI) (br. 19), Samen Industries (br. 95) i Organisation of Defensive Innovation and Research (SPND) (br. 153), osobe i subjekti navedeni u dijelu I. Priloga II. Odluci Vijeća 2010/413/ZVSP (1) i dijelu I. Priloga IX. Uredbi Vijeća (EU) br. 267/2012 (2) o mjerama ograničavanja protiv Irana.

O sljedećim informacijama obavješćuju se i brigadni general IRGC-a Javad DARVISH-VAND (br. 1), Parviz FATAH (br. 3), brigadni general IRGC-a Seyyed Mahdi FARAHI (br. 4), brigadni general IRGC-a Ali HOSEYNITASH (br. 5), brigadni general IRGC-a Ali SHAMSHIRI (br. 12), brigadni general IRGC-a Ahmad VAHIDI (br. 13), Abolghassem Mozaffari SHAMS (br. 15) i Behnam Sahriyari Trading Company (br. 11), osobe i subjekti navedeni u dijelu II. Priloga II. Odluci 2010/413/ZVSP i u dijelu II. Priloga IX. Uredbi (EU) br. 267/2012 o mjerama ograničavanja protiv Irana.

Vijeće namjerava zadržati mjere ograničavanja protiv navedenih osoba i subjekata s novim obrazloženjima. Dotične se osobe i subjekti obavješćuju da do 3. svibnja 2019. na sljedeću adresu mogu podnijeti zahtjev Vijeću radi dobivanja predviđenih obrazloženja za njihovo uvrštenje na popis:

Council of the European Union General Secretariat RELEX.1.C Rue de la Loi/Wetstraat 175 1048 Bruxelles/Brussel BELGIQUE/BELGIË E-pošta: sanctions@consilium.europa.eu

Sve primjedbe zaprimljene prije 17. svibnja 2019. razmotrit će se u svrhu periodičnog preispitivanja Vijeća.

(1) SL L 195, 27.7.2010., str. 39.

(2) SL L 88, 24.3.2012., str. 1.
1.

Riznica kao isključivi vlasnik slojeva Zemljine kore obuhvaćenih područjem unutar općina Ustka, Smołdzino, Główczyce, Damnica, Potęgowo, Słupsk, Nowa Wieś Lęborska i Wicko, te gradova Łeba i Słupsk u Pomeranskom vojvodstvu, čije su granice utvrđene linijama koje povezuju točke od 1. do 4. sa sljedećim koordinatama prema koordinatnom sustavu PL-1992: Br. X Y 1 768 487,609 409 502,868 2 736 256,303 408 926,764 3 737 349,025 370 473,148 4 754 461,086 370 959,415 do točke 1. uzduž obale Baltičkog mora ovime utvrđuje prava na rudarenje za nositelja prava na rudarenje na prethodno opisanom području koje je s gornje strane ograničeno donjom granicom značajki površinskog zemljišta, a s donje strane seže do dubine od 5 000 m, uz uvjet da nositelj prava na rudarenje dobije koncesiju za traženje i istraživanje ležišta nafte i prirodnog plina te za vađenje nafte i prirodnog plina na području „Damnica” u roku od jedne godine od datuma sklapanja Ugovora.
HR Službeni list Europske unije C 182/22

Obavijest Vlade Danske u pogledu poziva na podnošenje prijava za dozvole za traženje i izdvajanje ugljikovodika na području Sjevernog mora

Sedmi danski krug za izdavanje dozvola

(Tekst značajan za EGP)

2014/C 182/07

U skladu s člankom 3. stavkom 2. točkom (a) Direktive 94/22/EZ Europskog parlamenta i Vijeća od 30. svibnja 1994. o uvjetima za davanje i korištenje odobrenja za traženje, istraživanje i proizvodnju ugljikovodika, ovime vas obavještavamo da se, na temelju odjeljka 12. stavka 1. točke (a) Zakona o iskorištavanju podzemnih resursa Danske (vidjeti Akt o konsolidaciji br. 960 od 13. rujna 2011.), prijave za dozvole za područje Sjevernog mora na danskom epikontinentalnom pojasu zapadno od 6° 15′ istočne zemljopisne dužine (Central Graben i susjedna područja) mogu podnijeti do 12.00 sati 20. listopada 2014. Ako je razdoblje od dana objave ove obavijesti u Službenom listu Europske unije do 20. listopada 2014. kraće od 90 dana, prijave se mogu podnijeti do 12.00 sati 90. dana nakon njezine objave u Službenom listu ili, ako je 90. dan vikend, državni praznik, Dan ustava, Badnjak ili Stara godina, do 12.00 sati sljedećeg radnog dana.

Mogu se podnijeti prijave za dozvole za traženje i izdvajanje ugljikovodika u dijelovima područja unutar ili u blizini Central Grabena u Sjevernom moru za koje nije izdana dozvola, kao što je prikazano na karti koja je dostupna na web-mjestu Danske agencije za energiju. Na sjeveru, zapadu i jugu, područje je omeđeno granicama epikontinentalnog pojasa s Norveškom, Ujedinjenom Kraljevinom i Njemačkom, a na istoku na 6° 15′ istočne zemljopisne dužine (ED50).

Prijave se podnose i za dozvole za traženje i izdvajanje ugljikovodika u dubljim slojevima područja za koje postoji dozvola s ograničenjem dubine.

Prijave se mogu podnijeti i za područja čiji se status može promijeniti od područja za koje je izdana dozvola u područje za koje nije izdana dozvola prije posljednjeg dana za podnošenje prijava.

Odredbe i mjerila u smislu članka 5. stavka 1. Direktive 94/22/EZ (vidjeti Akt o konsolidaciji br. 960 od 13. rujna 2011. o iskorištavanju podzemnih resursa Danske) objavljeni su 24. travnja 2014. u Službenom listu br. 78. pod „razne obavijesti i pozivi na podnošenje ponuda”.

U skladu s Direktivom 2001/42/EZ o procjeni učinaka određenih planova i programa na okoliš, Ministarstvo za klimu, energetiku i gradnju provelo je procjenu utjecaja plana na kojem se temelji postupak poziva na podnošenje ponuda na okoliš. Dodatni podaci o planu i procjeni objavljeni su na internetskoj stranici Danske agencije za energiju.

Prijave se šalju na sljedeću adresu, na kojoj možete i tražiti dodatne informacije na temelju Direktive 94/22/EZ:

Ministry of Climate, Energy and Building Danish Energy Agency Amaliegade 44 1256 København K DANMARK Tel. +45 33926700 Adresa e-pošte: ens@ens.dk Internet: http://www.ens.dk, http://www.ens.dk/en/oil-gas/licences/licensing/rounds (podaci o sedmom krugu za izdavanje dozvola i procjeni utjecaja na okoliš)

Očekuje se da će se dozvole dodjeljivati u roku od šest mjeseci nakon završetka razdoblja za podnošenje prijava.
Ministry of Social Affairs and Employment

Ministry of Social Affairs and Employment

Ministry of Social Affairs and Employment

Ministry of Labour and Social Affaires

Ministério da Solidariedade, do Emprego e da Segurança Social

C/o Confcommercio - Imprese per l'Italia

Confederation of British Industry

Ministry of Social Affairs and Employment

Ministry of Labour and Social Insurance

Ministry of Labour and Social Policies

Ministère du Travail et de l'Emploi

Ministère du Travail et de l'Emploi

Confederation of Finnish Industries (EK)

Department of Jobs, Enterprise and Innovation

SPF Emploi, Travail et Concertation sociale

Alliance of Romanian Employers Confederations

Ministry of Labour

g. Argo SOON

Department of Social Protection

General Secretariat for Gender Equality

Upravni odbor Europskog instituta za ravnopravnost spolova

31.5.2016.

gđa Therese SPITERI

Ostavka

Zamjenik

Vlada

Malta

gđa Renee LAIVIERA

National Commission for the Promotion of Equality
CZ

Policejní prezidium České republiky Úřad služby kriminální policie a vyšetřování (Police Presidium of the Czech Republic Bureau of Criminal Police and Investigation Service)

Strojnická 27 PO Box 62/KPV 170 89 Praha 7

+420 974834623 +420 974834604 +420 603190315 +420 603190084 +420 974834639 (Fax)
1.

Fond doprinosi ostvarenju specifičnog cilja utvrđenog u članku 3. stavku 2. točki (a) ove Uredbe usmjeravajući se na sljedeće provedbene mjere: (a) osiguravanje ujednačene primjene pravne stečevine Unije u području sigurnosti, i to podupiranjem razmjene relevantnih informacija, primjerice putem okvira iz Prüma, evidencije podataka o putnicima u EU-u i sustava SIS II, među ostalim putem provedbe preporuka u okviru mehanizama kontrole kvalitete i mehanizama evaluacije, kao što su mehanizam za evaluaciju i praćenje schengenske pravne stečevine ili drugi mehanizmi kontrole kvalitete i mehanizmi evaluacije; (b) uspostavu, prilagodbu i održavanje informacijskih sustava EU-a i decentraliziranih informacijskih sustava koji su važni za sigurnost, uključujući osiguravanje njihove interoperabilnosti, te razvoj odgovarajućih alata za uklanjanje utvrđenih nedostataka; (c) povećanje aktivne upotrebe informacijskih sustava EU-a i decentraliziranih informacijskih sustava koji su važni za sigurnost, osiguravajući da se tim sustavima pružaju kvalitetni podaci; i (d) podupiranje relevantnih nacionalnih mjera, uključujući međupovezanost nacionalnih baza podataka koje su važne za sigurnost i povezanost tih baza podataka s bazama podataka Unije kada je to predviđeno relevantnim pravnim osnovama, ako je to važno za provedbu specifičnih ciljeva utvrđenih u članku 3. stavku 2. točki (a).
(37)

Kako bi se osigurala suradnja s drugim instrumentima Unije i potpora drugim politikama Unije, mogućnosti za mobilnost u svrhu učenja trebale bi se nuditi osobama iz različitih sektora, poput javnog i privatnog sektora, poljoprivrede i poduzetništva, kako bi stekli iskustvo učenja u inozemstvu koje im u bilo kojoj fazi života omogućuje da se razvijaju i na osobnoj razini, posebice razvijanjem svijesti o svojem europskom identitetu i razumijevanja europske kulturne raznolikosti, kao i na profesionalnoj razini, među ostalim stjecanjem vještina koje su relevantne za tržište rada. Program bi trebao predstavljati polaznu točku za Unijine programe transnacionalne mobilnosti sa snažnom dimenzijom učenja, pojednostavnjenjem ponude takvih programa za korisnike i one koji sudjeluju u tim aktivnostima. Trebalo bi olakšati razvoj projekata u okviru Programa. Trebalo bi uspostaviti posebne mjere kako bi se promotorima projekata u okviru Programa pomoglo da se prijavljuju za bespovratna sredstva ili razvijaju sinergiju dobivanjem potpore iz fondova kohezijske politike te iz programa povezanih s migracijama, sigurnošću, pravosuđem i građanstvom, zdravljem, medijima i kulturom te volontiranjem. Kvalitetnim projektnim prijedlozima koji se zbog proračunskih ograničenja ne mogu financirati u okviru Programa trebala bi se moći dodijeliti oznaka „pečat izvrsnosti” na temelju ograničenog skupa kriterija. Oznakom „pečat izvrsnosti” prepoznaje se kvaliteta prijedloga i pojednostavnjuje traženje alternativnih izvora financiranja u okviru Europskog fonda za regionalni razvoj uspostavljenog uredbom Europskog parlamenta i Vijeća o Europskom fondu za regionalni razvoj i Kohezijskom fondu („Europski fond za regionalni razvoj ”) ili u okviru Europskog socijalnog fonda plus uspostavljenog uredbom Europskog parlamenta i Vijeća o Europskom socijalnom fondu plus (ESF+) („Europski socijalni fond plus”).
(45)

Zadiranje u vlasnička prava trebalo bi biti razmjerno riziku za financijsku stabilnost. Sanacijske instrumente trebalo bi stoga primjenjivati samo u odnosu na one središnje druge ugovorne strane koje ispunjavaju uvjete za sanaciju osobito kad je to potrebno da bi se ostvario cilj financijske stabilnosti u javnom interesu. Sanacijskim instrumentima i ovlastima mogla bi se narušiti prava dioničarâ, vjerovnikâ, članova sustava poravnanja i, ako je to primjenjivo, klijenata članova sustava poravnanja. Mjere sanacije trebalo bi stoga poduzimati samo kada je to potrebno zbog javnog interesa, a svako zadiranje u ta prava trebalo bi biti usklađeno s Poveljom Europske unije o temeljnim pravima („Povelja”).
7.

Utvrđivanje preventivnih mjera koje su već na snazi ili koje bi trebalo poduzeti radi ograničavanja rizika tako da se svim utvrđenim rizicima može upravljati na odgovarajući način. Posebnu pozornost posvećuje se vodnim tijelima koja se upotrebljavaju za zahvaćanje vode namijenjene za ljudsku potrošnju i relevantnim zaštitnim zonama. Te preventivne mjere mogu uključivati: (a) kontrolu pristupa; (b) dodatnu dezinfekciju ili mjere uklanjanja onečišćujućih tvari; (c) posebnu tehnologiju navodnjavanja kojom se ublažuje rizik od stvaranja aerosola (npr. navodnjavanje kapanjem); (d) posebne zahtjeve za navodnjavanje raspršivanjem (npr. najveća brzina vjetra, udaljenosti između raspršivača i osjetljivih područja); (e) posebne zahtjeve za poljoprivredne površine (npr. nagib kosine, stupanj zasićenosti tla vodom i krška područja); (f) poticanje odumiranja patogena prije žetve/berbe; (g) utvrđivanje minimalnih sigurnosnih udaljenosti (npr. od površinskih voda, uključujući izvore za stoku, ili aktivnosti kao što su akvakultura, uzgoj ribe, uzgoj školjkaša, plivanje i druge vodene aktivnosti); (h) postavljanje oznaka na područjima navodnjavanja koje ukazuju na to da se upotrebljava obrađena voda koja nije prikladna za piće. Posebne preventivne mjere koje mogu biti relevantne navedene su u tablici 1. Tablica 1. Posebne preventivne mjere Razred kvalitete obrađene vode Posebne preventivne mjere A — Svinje se ne smije izlagati krmnom bilju koje je navodnjavano obrađenom vodom ako nema dovoljno podataka koji upućuju na to da se u konkretnom slučaju može upravljati rizicima. B — Zabrana ubiranja proizvoda koji su mokri od navodnjavanja ili koji su pali na tlo. — Ne dovoditi krave u laktaciji na pašnjak dok se pašnjak ne osuši. — Krmno se bilje mora osušiti ili silirati prije pakiranja. — Svinje se ne smije izlagati krmnom bilju koje je navodnjavano obrađenom vodom ako nema dovoljno podataka koji upućuju na to da se u konkretnom slučaju može upravljati rizicima. C — Zabrana ubiranja proizvoda koji su mokri od navodnjavanja ili koji su pali na tlo. — Ne dovoditi životinje na pašu na pašnjak pet dana nakon zadnjeg navodnjavanja. — Krmno se bilje mora osušiti ili silirati prije pakiranja. — Svinje se ne smije izlagati krmnom bilju koje je navodnjavano obrađenom vodom ako nema dovoljno podataka koji upućuju na to da se u konkretnom slučaju može upravljati rizicima. D — Zabrana ubiranja proizvoda koji su mokri od navodnjavanja ili koji su pali na tlo.
(25)

Kako bi se popis o kojem se navode poremećaji u vezi sa sirovinama ažurirao dodavanjem daljnjih poremećaja u vezi sa sirovinama ako se u bazi podataka „Inventar izvoznih ograničenja u vezi s industrijskim sirovinama” OECD-a ili bilo kojoj OECD-ovoj bazi podataka kojom se zamjenjuje ta baza podataka utvrdi još poremećaja u vezi sa sirovinama povrh onih koji su uvršteni na popis, Komisiji bi trebalo delegirati ovlast za donošenje akata u skladu s člankom 290. UFEU-a u vezi s izmjenom popisa poremećaja u vezi sa sirovinama iz članka 7. stavka 2.a Uredbe (EU) 2016/1036. Osim toga, kako bi se na prikladan način pristupilo rješavanju bitnog povećanja uvoza ako se to povećanje dogodi tijekom razdoblja prethodnog objavljivanja, Komisiji bi trebalo delegirati ovlast za donošenje akata u skladu s člankom 290. UFEU-a u vezi s produljenjem ili skraćivanjem trajanja razdoblja prethodnog objavljivanja. Razdoblje prethodnog objavljivanja trebalo bi skratiti ako dođe do bitnog povećanja uvoza, a Komisija to nije u stanju riješiti. Međutim, ako nije došlo do bitnog povećanja uvoza ili ako je Komisija u stanju riješiti to pitanje, trebalo bi produljiti razdoblje prethodnog objavljivanja kako bi se subjektima Unije osigurala predvidivost. Posebno je važno da Komisija tijekom svojeg pripremnog rada provede odgovarajuća savjetovanja, uključujući ona na razini stručnjaka, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016 (5). Osobito, s ciljem osiguravanja ravnopravnog sudjelovanja u pripremi delegiranih akata, Europski parlament i Vijeće primaju sve dokumente istodobno kada i stručnjaci iz država članica te njihovi stručnjaci sustavno imaju pristup sastancima stručnih skupina Komisije koji se odnose na pripremu delegiranih akata.
(68)

Radi dodatnog jačanja nadzora nad vlastitim podacima, kada se obrada obavlja automatskim putem, ispitaniku bi se također trebalo dopustiti da osobne podatke koji se odnose na njega, a koje je dao voditelju obrade dobije u strukturiranom, uobičajeno upotrebljavanom, strojno čitljivom i interoperabilnom formatu i da ih prenese drugom voditelju obrade. Voditelje obrade trebalo bi poticati na razvijanje interoperabilnih formata koji omogućuju prenosivost podataka. To bi se pravo trebalo primjenjivati u slučajevima kad je ispitanik osobne podatke daona temelju svoje privoleili kad je obrada nužna za izvršenje ugovora. To se pravo ne bi smjelo primjenjivati ako se obrada temelji na drugoj pravnoj osnovi koja nije privola ili ugovor. Samom svojom prirodom to se pravo ne može ostvariti u slučaju da voditelji obrade osobne podatke obrađuju u okviru svojih javnih dužnosti. Stoga se ono ne bi smjelo primjenjivati ako je obrada osobnih podataka nužna kako bi se poštovala pravna obveza kojoj voditelj obrade podliježe ili za izvršavanje zadaće od javnog interesa ili pri izvršavanju službene ovlasti voditelja obrade. Pravo ispitanika na prijenos ili primanje osobnih podataka koji se odnose na njega ne bi trebalo obvezivati voditelja obrade da upotrebljava ili održava tehnički kompatibilne sustave za obradu. Ako se određeni skup osobnih podataka odnosi na više ispitanika, pravo na primanje tih osobnih podataka ne bi smjelo dovoditi u pitanje prava i sloboda ostalih ispitanika u skladu s ovom Uredbom. Nadalje, tim pravom također se ne bi smjelo dovoditi u pitanje pravo ispitanika na brisanje osobnih podataka, kao i ograničenja tog prava, kako je navedeno u ovoj Uredbi, te ono osobito ne bi smjelo podrazumijevati brisanje osobnih podataka koji se odnose na ispitanika, koje je on dostavio u svrhu izvršavanja ugovora, u mjeri u kojoj su ti osobni podaci potrebni za izvršavanje tog ugovora i koliko god su potrebni. Ako je tehnički izvedivo, ispitanik bi trebao imati pravo na to se osobni podaci prenose izravno između voditelja obrade.
(18)

Druge turističke usluge koje nisu neodvojivi dio prijevoza putnika, smještaja ili iznajmljivanja motornih vozila ili određenih motocikala mogu, primjerice, biti ulaznice za koncerte, sportske događaje, izlete ili zabavne parkove, razgledavanja s vodičem, propusnice za skijališta i iznajmljivanje sportske opreme kao što je oprema za skijanje ili wellness tretmani. Međutim, ako se takve usluge kombiniraju samo s jednom uslugom putovanja druge vrste, na primjer sa smještajem, to bi trebalo dovesti do sastavljanja paket aranžmana ili povezanog putnog aranžmana samo ako one čine znatan dio vrijednosti paket aranžmana ili povezanog putnog aranžmana ili ako su oglašavane kao bitno obilježje putovanja ili odmora ili na neki drugi način predstavljaju njihovo bitno obilježje. Ako udjel drugih turističkih usluga u vrijednosti kombinacije iznosi 25 % ili više, trebalo bi smatrati da te usluge predstavljaju znatan dio vrijednosti paket aranžmana ili povezanog putnog aranžmana. Trebalo bi precizirati da, kada se nakon dolaska putnika u hotel druge turističke usluge dodaju, primjerice, smještaju u hotelu rezerviranom kao pojedinačnoj usluzi, to ne bi trebalo predstavljati paket aranžman. To ne bi trebalo dovesti do zaobilaženja ove Direktive na način da organizatori ili prodavatelji putniku unaprijed ponude izbor dodatnih turističkih usluga, a potom mu sklapanje ugovora za te usluge ponude tek nakon što je počelo izvršenje prve usluge putovanja.
13.

Članak 25. zamjenjuje se sljedećim: „Članak 25. Odborski postupak 1. Komisiji pomaže Odbor koji je osnovan Uredbom Vijeća (EZ) br. 1225/2009 (50). Navedeni odbor je odbor u smislu Uredbe (EU) 182/2011 Europskog parlamenta i Vijeća (51). 2. Kod upućivanja na ovaj stavak primjenjuje se članak 4. Uredbe (EU) br. 182/2011. 3. Kod upućivanja na ovaj stavak primjenjuje se članak 5. Uredbe (EU) br. 182/2011. 4. Kod upućivanja na ovaj stavak primjenjuje se članak 8. Uredbe (EU) br. 182/2011, u vezi s njezinim člankom 4. 5. Prema članku 3. stavku 5. Uredbe (EU) br. 182/2011 u kojem se navodi mogućnost upotrebe pisanog postupka za donošenje konačnih mjera u skladu sa stavkom 3. ovog članka ili za odlučivanje o pokretanju ili nepokretanju revizija radi isteka mjera u skladu s člankom 18. ove Uredbe, takav postupak prekida se bez rezultata, ako u roku koji utvrdi predsjednik, on to odluči ili to zahtijeva većina članova odbora, kako je definirano u članku 5. stavku 1. Uredbe (EU) br. 182/2011. Kod primjene pisanog postupka u drugim slučajevima kada je u odboru održana rasprava o nacrtu mjere, takav postupak prekida se bez rezultata ako, u roku koji utvrdi predsjednik, on to odluči ili to zahtijeva većina članova odbora. Kod primjene pisanog postupka u drugim slučajevima kada u odboru nije održana rasprava o nacrtu mjere, takav postupak prekida se bez rezultata ako, u roku koji utvrdi predsjednik, on to odluči ili to zahtijeva barem četvrtina članova odbora. 6. Odbor može razmotriti bilo koje pitanje u odnosu na primjenu ove Uredbe, koje je postavila Komisija ili na zahtjev države članice. Države članice mogu zatražiti informacije i mogu razmjenjivati stajališta u odboru ili izravno s Komisijom. (50) Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (SL L 343, 22.12.2009., str. 51.)." (51) Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).”."